Heißesheim is ois „Heißishain“ oda „Häwsesshan“ easchtmois zwischn 1023 und 1140 in Augschburga Urkundn auftaucht und is uma 1250 „Huesingesheim“ – Heim des Husing – gnennt worn. Es is ois Hofmark dem Reich untastondn und woar mid da Niedan Gerichtsboakeit (bei Beleidigunga, Klogn und Vagehn) ausgstott. Ois Reichsgut homs de deitschn Kinis an Ritta und Patrizia vo Ulm und Augschburg zu Lehen gem. De Dietenheimischn Grundherrn hom 1491 a Kapej earicht. Aus diesa Bauzeit diafte de uma 1480 entstondane spätgotische Kreizigungsgruppn sowia de Hoozfiguan vom hl. Sebastian und da hl. Ottilie stomma. 1531 is Doanaweat in an Bsitz vo da Hofmark kema. Noch da Kiachnzastearung im Dreißigjährign Kriag hod de Stod 1680 an gotischn Voagängabau eaweitan, wobei da gotische Chor somt Tuamuntabau eahoitn bliem is.